Source: http://www.ruvzlc.sk/index.php?option=com_content&view=article&id=8&Itemid=4
Timestamp: 2019-10-19 19:38:16+00:00
Document Index: 8804174

Matched Legal Cases: ['§ 13', '§2', '§ 41', '§ 12', '§ 11', '§ 4', '§ 5', '§7']

Oddelenie preventívno pracovného lekárstva
ÚvodHistória RÚVZ LučenecPrávoplatné rozhodnutiaSprac. osobných údajovSkúšky odb. spôsobilos.Verejné obstarávanieReg. odb. sp. osôb Reg. odb. sp. osôb 2014Úhrada správnych popl.Ponúkaný majetokProfily vôd na kúpanieVýročné správyOrganizačná štruktúra Prístup k informáciámNahlasovanie korupcieObjednávky, faktúryZmluvy na zverejnenieAktuality, podujatiaNebezpečná kozmetikaLegislatívaCenník výkonovKontakt
EpidemiológieHygieny výživyPrev. prac. lekárstvaŽivotného prostrediaPoradňa zdraviaPodpory zdraviaHygieny detí a mládeže
Datasety RÚVZ
Odbor preventívneho pracovného lekárstva a toxikológie sa usiluje o podporu a udržanie telesnej, duševnej a sociálnej pohody zamestnancov všetkých povolaní, o prevenciu zmien zdravia zamestnancov vyvolaných pracovnými podmienkami, o ochranu zamestnancov pred rizikami zo škodlivých faktorov pri práci, o umiestnenie zamestnancov do pracovného prostredia prispôsobeného fyziologickým a psychickým schopnostiam ľudí a o ich udržanie v tomto prostredí. Znamená to prispôsobenie práce človeku (Medzinárodná organizácia práce, Svetová zdravotnícka organizácia).
Činnosť je zameraná na:
skúmanie príčin hromadne a jednotlivo sa vyskytujúcich ochorení a poškodení zdravia podmienených prácou
sledovanie a hodnotenie vzťahov medzi prácou, pracovným prostredím, podmienkami práce a zdravím ľudí pri práci so zohľadnením mimopracovných vplyvov
usmerňovanie celospoločenskej a zdravotníckej prevencie ochorení a poškodení zdravia presadzovaním národných stratégií, priorít a zdravotných programov v záujme zdravia zamestnancov
ovplyvňovanie rozvoja a podpory zdravia ľudí pri práci
výkon štátnej správy a štátneho zdravotného dozoru orgánmi verejného zdravotníctva nad ochranou zdravia pri práci a činnosti pracovnej zdravotnej služby
Náplňou práce oddelenia je:
· sledovať vplyv faktorov pracovného prostredia na zdravie zamestnancov s cieľom chrániť a upevňovať ich zdravie a pracovnú pohodu
· sledovať podmienky práce osobitných skupín zamestnancov, najmä zamestnancov vykonávajúcich rizikové práce, mladistvých zamestnancov, tehotných žien, dojčiacich žien, starších osôb a osôb so zdravotným postihnutím
· presadzovať opatrenia na znižovanie a odstraňovanie zdravotných rizík pri práci
· odborne usmerňovať fyzické a právnické osoby pri vytváraní zdravých pracovných podmienok
· kontrolovať dodržiavanie všeobecne záväzných právnych predpisov a individuálnych správnych aktov vydaných orgánmi verejného zdravotníctva na ochranu zdravia zamestnancov pri práci
· vykonávať posudkovú činnosť (vydávanie záväzných stanovísk a rozhodnutí podľa § 13 zákona NR SR č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov)
· poskytovať poradenstvo pre zamestnávateľov a zamestnancov v problematike ochrany, podpory a rozvoja zdravia pri práci
· viesť register rizikových prác
Predkladanie návrhov – podávanie žiadostí:
Účastník konania predkladá návrh - podáva žiadosť v písomnej forme na adresu RÚVZ. Vzory žiadostí sú k dispozícii na stiahnutie v sekcii DOKUMENTY – FORMULÁRE.
RÚVZ si môže vyžiadať ďalšie doklady potrebné na vydanie rozhodnutia.Správny poplatok je možné uhrádzať formou kolkovej známky alebo platbou v hotovosti do pokladne RÚVZ priamo pri podaní žiadosti.
Odbornú spôsobilosť na prácu s veľmi toxickými látkami a prípravkami a toxickými látkami a prípravkami overujú a osvedčenia na túto činnosť vydávajú RÚVZ v sídle krajov. Bližšie informácie na: www.vzbb.sk
Odstraňovanie a opravy odpadových a kanalizačných rúr z azbestových materiálov v bytových jadrách budov na bývanie – usmernenie HH SR č.: OOOPPL – 1331 – 2/2009 – Oj.Odstraňovanie a opravy odpadových a kanalizačných rúr z azbestových materiálov v bytových jadrách v budovách na bývanie nemožno považovať za krátkodobé a nepravidelné údržbárske činnosti, pri ktorých sa manipuluje s nedrobivými materiálmi (§2 ods.4 písm. a) NV SR č.253/2006 Z.z. o ochrane zamestnancov pre rizikami súvisiacimi s expozíciou azbestu pri práci). Je ich potrebné považovať za práce spojené s odstraňovaním azbestových materiálov zo stavieb, na ktoré sa v plnom rozsahu vzťahujú požiadavky NV SR č.253/2006 Z.z. Tieto práce môžu vykonávať podľa § 41 ods.1 zákona č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon“ ) iba právnické osoby a fyzické osoby – podnikatelia, ktorým bolo vydané oprávnenie Úradom verejného zdravotníctva SR, ktoré sú na výkon týchto činností vybavené o.i. príslušnou technikou, zamestnancami s odbornou prípravou ovládajúcimi bezpečné pracovné postupy, ktoré zabezpečia minimálnu kontamináciu sanovaných priestorov určených na bývanie azbestovými vláknami.Náležitosti potrebné k vydaniu oprávnenia, ako aj zoznam firiem oprávnených na odstraňovanie azbestových materiálov zo stavieb sú uvedené na stránke ÚVZ SR: www.uvzsr.sk v časti Informácie – Preventívne pracovné lekárstvo.
Náležitosti prevádzkového poriadku - vypracovanie podľa § 12 NV SR č. 115/2006 (novelizované NV SR č. 555/2006 Z.z.) o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku
Prevádzkový poriadok na účely tohoto nariadenia vlády obsahuje najmä:
a) pracovné postupy pre jednotlivé pracovné činnosti s expozíciou hluku
b) preventívne a ochranné opatrenia pre jednotlivé činnosti s expozíciou hluku
c) spôsob informovania zamestnancov o rizikách spojených s vykonávaním práce a o rizikách vyplývajúcich z týchto faktorov pre zamestnancov vrátane preventívnych a ochranných opatrení
Náležitosti prevádzkového poriadku - vypracovanie podľa § 11 NV SR č. 355/2006 Z.z. (novelizované NV SR č. 300/2007 Z.z.) o ochrane zamestnancov pred rizikami súvisiacimi s expozíciou chemickým faktorom pri práci musí obsahovať:
Prevádzkový poriadok zamestnávateľa obsahuje:
a) posudok o riziku vypracovaný podľa § 4 ods.3
b) údaje o umiestnení zariadenia alebo pracoviska, na ktorom sa vyskytujú nebezpečné chemické faktory
c) bezpečné pracovné a technologické postupy a pracovné prostriedky pre jednotlivé pracovné činnosti vrátane postupov údržby, bezpečnej manipulácie, skladovania a prepravy v rámci pracoviska a zneškodňovania odpadov s obsahom nebezpečných chemických faktorov
d) ochranné a preventívne opatrenia na vylúčenie alebo zníženie rizika vrátane technických kontrolných systémov na zabránenie úniku nebezpečných chemických faktorov, ich vznieteniu alebo výbuchu § 5 a 6
e) havarijný plán( §7 ods.1)
f) pokyny a vybavenie pre prvú pomoc
g) spôsob a frekvenciu školení zamestnancov
NÁLEŽITOSTI NÁVRHU NA ZARADENIE PRÁC DO TRETEJ A ŠTVRTEJ KATEGÓRIE
Návrh na zaradenie prác do tretej a štvrtej kategórie obsahuje tieto údaje o
1. zamestnávateľovi a pracovisku:
a) obchodné meno, právnu formu, sídlo a identifikačné číslo (IČO), ak ide o právnickú osobu,
b) meno, priezvisko, bydlisko a IČO, ak ide o fyzickú osobu -podnikateľa,
c) právnu formu, zaradenie podľa Štatistickej klasifikácie ekonomických činností,
d) názov pracoviska,
e) počet zamestnancov zamestnávateľa, z toho počet žien,
f) počet zamestnancov pracoviska, z toho počet žien,
g) názov profesií podľa klasifikácie zamestnaní, kód profesií,
h) opis prác,
2. faktoroch práce a pracovného prostredia:
a) posúdenie rizika s uvedením expozície zamestnancov jednotlivým faktorom práce a pracovného prostredia vo vzťahu k limitným hodnotám a kritériám,
b) kategóriu práce,
c) pracovisko, ktoré vykonalo objektivizáciu faktorov práce a pracovného prostredia,
3. opatreniach (technických, organizačných a iných) na zníženie zdravotného rizika:
a) vykonaných,
b) plánovaných vrátane časového harmonogramu,
4. zabezpečení zdravotného dohľadu na pracovisku:
pracovnú zdravotnú službu (názov, sídlo, IČO).